BCH แค่ถูกขายช่วงสั้น
BCH ช่วงวันที่ 21-22 มี.ค.ที่ผ่านมา ราคาหุ้นพุ่งขึ้นไปชนแนวต้าน 21.90 บาท ทว่า ไม่ผ่านแนวต้านนี้ ทำให้ราคาหุ้นปรับลงมา
BCH ช่วงวันที่ 21-22 มี.ค.ที่ผ่านมา ราคาหุ้นพุ่งขึ้นไปชนแนวต้าน 21.90 บาท ทว่า ไม่ผ่านแนวต้านนี้ ทำให้ราคาหุ้นปรับลงมา
31 มี.ค. 2565

BCH หรือ บมจ.บางกอก เชน ฮอสปิทอล
ช่วงวันที่ 21-22 มี.ค.ที่ผ่านมา ราคาหุ้นพุ่งขึ้นไปชนแนวต้าน 21.90 บาท
ทว่า ไม่ผ่านแนวต้านนี้
ทำให้ราคาหุ้นปรับลงมา และมาสร้างฐานอยู่บริเวณ 21.30–21.40 บาท อยู่ประมาณ 5-6 วัน
ก่อนที่จะถูกเทออกมาอีกรอบ
กดราคาหุ้นลงมาบริเวณ 21.40–21.70 บาท
นักวิเคราะห์ประเมินว่า ราคาหุ้นของ BCH ที่ปรับลงมา น่าจะเป็นการ “ขายทำกำไร”
เพราะราคาหุ้นก่อนหน้านี้วิ่งขึ้นมาต่อเนื่องจากช่วงกลางเดือน ก.พ. 65 โดยราคาหุ้น ณ ขณะนั้นอยู่ประมาณ 18 บาท
หลังจากนั้น ราคาวิ่งขึ้นมาเรื่อย ๆ และชนแนวต้านใหญ่ที่ 21.90 บาทนั่นแหละ
แนวรับถัดไปของ BCH จะอยู่ที่บริเวณ 20 บาท
มาดูข้อมูลที่น่าสนใจของ BCH กัน
BCH เพิ่งจะประกาศจ่ายเงินปันผล 1.00 บาทต่อหุ้น และจะขึ้น XD วันที่ 10 พ.ค.นี้
คิดเป็นอัตราผลตอบแทนเงินปันผลประมาณ 5%
ยีลด์ที่ระดับ 5% ถือว่าน่าสนใจนะ
แนวโน้มผลประกอบการไตรมาส 1/2565
บทวิเคราะห์ของบริษัทหลักทรัพย์ (บล.) ต่างยังมีมุมมองเชิงบวกกับหุ้นโรงพยาบาลแห่งนี้
ยกให้เป็นหุ้น “ธีมโควิด”
แม้รัฐจะประกาศให้เป็นโรคประจำถิ่น และยกเลิกโครงการ UCEP Plus
แต่เรื่องนี้กลับเป็นเชิงบวกต่อหุ้น BCH เพราะจะมีคนไข้ที่พร้อมจ่ายเงินสด เข้ามารับบริการมากขึ้น นั่นหมายความว่าโรงพยาบาลจะมีเงินสดเข้ามาเร็วขึ้นจากกลุ่มผู้ป่วยโควิด
ไม่เพียงเท่านั้น ค่าตรวจ เช่น RT-PCR ที่ BCH คิดค่าบริการอยู่ที่ 2,000 บาทต่อราย
ตัวเลขค่าตรวจดังกล่าว สูงกว่าอัตราการเบิกจ่ายของ โครงการ UCEP Plus ที่ 1,100 บาท
ทรงกลด วงศ์ไชย นักวิเคราะห์จาก FSSIA คาดการณ์แนวโน้มไตรมาส 1/65 ของ BCH ว่า ผลประกอบการน่าจะออกมาดีกว่าที่ประเมินไว้ก่อนหน้านี้
หรือเป็น Positive surprise จากกลุ่มผู้ป่วยโควิดที่เพิ่มสูงต่อเนื่อง
ส่วน บล.โนมูระ พัฒนสิน บอกว่า เป็นการขายทำกำไรระยะสั้นเท่านั้น พร้อมแนะนำว่า ช่วงราคาย่อตัว เหมาะต่อการ “ซื้อสะสม” เพื่อการลงทุนระยะยาว
เช่นเดียวกับ บล.ทรีนีตี้ ที่บอกว่า ไตรมาส 1/65 มีการระบาดของโควิด-19 ที่รุนแรงกว่าไตรมาส 4/64
ส่งผลให้คาดการณ์กําไรสามารถเติบโตได้ทั้งเมื่อเทียบกับไตรมาส 1/64 และไตรมาส 4/64
และยังมีปัจจัยบวกจากวัคซีน Moderna ให้บริการต่อเนื่องจากไตรมาส 4/64 ที่ 7.2 แสนโดส
บวกกับเปิดรับจองวัคซีน Moderna Lot 2 ที่ทาง BCH มีโควตาอยู่ที่ 1.2 ล้านโดส
พร้อมกับคาดว่าปี 2565 จะมีรายได้จากวัคซีน Moderna ที่ประมาณ 3 พันล้านบาท
นักวิเคราะห์มองว่า การที่ BCH ถูกขายออกมาในช่วงนี้ น่าจะเป็นการขายทำกำไรในช่วงสั้นเท่านั้น เพราะ P/E ล่าสุด อยู่ที่ประมาณ 7 เท่า ส่วน P/E ที่เหมาะสมของ BCH ควรจะอยู่ประมาณ 9 เท่า
จะว่าไปแล้ว ไม่ใช่มีเพียง BCH ที่เป็นหุ้นโรงพยาบาลที่ถูกขายทำกำไรออกมาเท่านั้น
ยังมี BDMS ที่ถูกขายทำกำไรด้วยเช่นกัน
แต่ล่าสุด ยังสามารถดึงราคากลับขึ้นมาปิด 25 บาท ได้หลังจากระหว่างวันของวานนี้ลงไปลึกสุด 24.70 บาท
IMH หลังจากราคาขึ้นไปสูงสุดที่ 23.30 บาท
ในช่วง 3-4 วันที่ผ่านมาราคาหุ้นย่อตัวลงมาเช่นกัน ล่าสุดลงไปต่ำกว่า 20 บาท ปิด 19.20 บาท
ส่วน BH และ CHG ราคาได้ปรับลงเช่นกัน จากการถูกขายทำกำไร
นักวิเคราะห์ต่างประเมินว่า ทิศทางผลประกอบการของหุ้นโรงพยาบาลในปี 2565 ยังดีอยู่
และถือว่าเป็นหุ้นในกลุ่มปลอดภัย
เป็น Defensive Stock